Ploink

Historie

Konseptet ble startet av, og er hele tiden blitt driftet av Thomas Paulsen. Han har også spilt på alle Ploink sine arrangement som resident dj Thomas Urv. V.T.O.L. gjør produksjon for Ploink og all booking går gjennom Standing Ovation, begge driftet av Paulsen. En rekke andre personer har bidratt i nøkkelroller gjennom årene; Elisabeth Nesheim, Roland Lifjell, Anders Gogstad, Kim Christoffersen, Christian Riise Hellesøy, Tor Nistad, Jarle Høgberg, Gjert Fjelldal, Morten Vee, Andre Aslaksen, Roy Lervåg, Kenneth Greve, Vegard Bolstad, Jørn Endresen, Andreas Nordenstam, Knut Skodvin, Birk Nygård, Andreas Knoph, Sara Saber m.fl.
I forkant av oppstarten hadde Thomas Paulsen og Jørn Endresen siden høsten 1993 og under .V.T.O.L., arrangert en lang rekke mindre og større arrangement, på den tiden kalt raves, på Voss og i Bergen, utendørs og innendørs, gjerne med utfordrende logistikk. Paulsen ville gjerne starte et klubbkonsept som kunne ta i bruk ulike etablerte konsertsteder, med tilrettelagte tekniske forhold. Dette var gjerne etablissementer som presenterte rock og jazz etc og det var ikke alltid like vellykket å arrangere kvelder med tung og monoton elektronisk musikk men konseptet fikk sitt publikum.
I 2000 og 2001 gjestet Ploink klubbscenen på Floien Festivalen, Bergens festival for elektronisk og urban musikk på Fløifjellet.
I 2004 fikk konseptet noe oppmerksomhet i media etter å ha hengt opp 1000 plakater for et arrangement på Det Akademiske Kvarter i Bergen 16.mai, en plakat der en klassisk 60 talls pinup med blottede bryster var gjort om til det norske flagget, plakater som da fremdeles hang rundt i Bergen 17.mai.
I 2007-2009 arrangerte Ploink en lang rekke klubbkvelder utenfor Bergen, på steder som Rockefeller, John Dee, Blå og The Villa i Oslo, og Supa i Trondheim.
I 2008 ble Ploink hyret til å drifte en egen scene med store internasjonale artister som del av Quart Festivalen i Kristiansand. Festivalen ble avlyst i siste stund og hele konseptet ble flyttet til den nyoppstartede festivalen Oslo Live der Ploink paret opp med hovedstadens mest etablerte konsept Sunkissed og noen av de allerede bookede artistene iløpet av tre dager på Fabrikken.
Ploink er iflg rykter også visstnok kjent for å ha arrangert flere uannonserte og plutselige arrangement, for innvidde så vel som tilfeldig passerende turgåere, på fjell og i utmark under serien Ploink Til Fjells, et tiltak for å hylle den norske naturen i området rundt Bergen.
I perioden 2008-2009 driftet konseptet også et radioprogram, Radio Ploink, på internettradioen Skranglebass.no med programledere Lupo og Thomas Urv hver tirsdag 21:00-23:00 og hver fredag 22:00-00:00. Programmet hadde hyppige besøk av gjesteartister.
Sommeren 2013 startet arbeidet med et plateselskap under konseptet for å gi ut norsk techno og elektronika. Første utgivelse, Bergen EP gis ut 2.juni 2014 og samler fire artister fra Bergen, Christian Tilt, Nordenstam, Thomas Urv og Vakum. I forbindelse med dette ble også nettsiden www.ploink.no oppdatert til å inkludere utgivelser og en webshop som åpner 1.juni 2014.
Internasjonale gjester siden 1996: Acid Scout, Alan Fitzpatrick, Alter Ego, Ambivalent, Audion, Ben Sims, British Murder Boys, Carl Craig, Carl Cox, CJ Bolland, Claude Young, Dave Clarke, Derrick May, DJ Hell, James Ruskin, Jeff Mills, Joey Beltram, Juan Atkins, Luke Slater, Marcel Dettmann, Marco Carola, Mark Archer of Altern8, Mathew Jonson, Mental Overdrive, Mr C, Oliver Ho aka Raudive, Oliver Lieb, Petar Dundov, Plaid, Radio Slave, Richie Hawtin, Surgeon, Speedy J, Robert Leiner, Steve Stoll, Sascha Funke, Scion & Tikiman, Skatebård, Thor, Tim Taylor, Traversable Wormhole og Trentemøller. (Se fullstendig artistarkiv under).